# name
Treball d’ApS: visibilització de l'endometriosi entre el personal sanitari en col·laboració amb l'Associació d'Afectades d'Endometriosi Crònica

# metadata.dc.description[].value
Treballs Finals de Grau d'Infermeria, Facultat d'Infermeria, Universitat de Barcelona, Curs: 2022-2023, Tutor: Àurea Navarro Sabaté

# metadata.dc.description.abstract[].value
L'endometriosi és una malaltia silenciosa amb una prevalença d'entre el 15 i 20% en persones de sexe femení en edat reproductiva. Actualment es troba infravalorada i infradiagnosticada. Es caracteritza per la proliferació i creixement de teixit endometrial a cavitats externes i es manifesta amb simptomatologia de dolor pelvià crònic i problemes de fertilitat entre altres comorbiditats. El present treball, fet en modalitat d'Aprenentatge Servei, s'ha dut a terme dins l'associació ADAEC per respondre a la necessitat plantejada d'incrementar la visibilitat de l'endometriosi entre el personal sanitari per tal de millorar el diagnòstic i tractament de la malaltia. Amb l'objectiu d'obtenir una fotografia actual sobre la percepció de les afectades d'endometriosi en relació amb el tracte sanitari rebut, s'han analitzat les dades obtingudes de la resposta de 900 afectades al qüestionari que es va dissenyar basat en els principis de ciència ciutadana. A més, a través del procés de planificació, disseny i realització de la intervenció, s'ha assolit com a resultat final el desenvolupament de diverses càpsules informatives en diferents formats com: vídeo, infografia i tríptic per difondre entre els diferents nivells assistencials de l'estat. Les intervencions en format conferència i estand divulgatiu presentades al Campus de Bellvitge en motiu de les activitats organitzades per la comissió d'igualtat el dia de la dona, junt amb la difusió a les xarxes socials d'ADAEC en motiu del dia mundial de l'endometriosi, van significar el punt de partida per a la difusió del material elaborat.

# metadata.dc.rights[].value
cc-by-nc-nd (c) Blanco Sojo, Paula; Díaz Lerma, Ainhoa, 2023

# metadata.dc.source[].value
Treballs Finals de Grau (TFG) - Infermeria

# metadata.dc.title[].value
Treball d’ApS: visibilització de l'endometriosi entre el personal sanitari en col·laboració amb l'Associació d'Afectades d'Endometriosi Crònica